ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-377862/6-2018 од 17.10.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 369/2018 (3000/0915/2018), за набавку услуга - Текуће одржавање пруге, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: У делу кадровски капацитет конкурсне документације навели сте да извршиоци могу бити ангажовани сходно члану 197. до 202. Закона о раду. На основу наведеног да ли је као доказ за лица ангажована на уговор о допунском раду (члан 202) или за лица ангажована на уговор о делу (члан 199) довољно доставити само истоимене уговоре?

**ОДГОВОР 1:** Наручилац ће извршити измену конкурсне документације.

**ПИТАЊЕ 2**: У делу кадровски капацитет конкурсне документације  наведено је да је потребно да понуђач има најмање 2 запослена лица високе стручне спреме са лиценцом 415. Да ли наведени услов могу испуњавати лица са лиценцом 412?

**ОДГОВОР 2:** Наведени услов испуњава и лиценца 412. Наручилац ће у складу са одговором извршити измену конкурсне документације.